Diari Oficial de la Generalitat Valenciana


Sumari del DOGV 7160, del 26-11-2013 (2013/11714)

RESOLUCIÓ de 12 de novembre de 2013, de la Direcció General de Transports i Logística, per la qual s'aproven definitivament els expedients d'informació pública i els mapes estratègics de soroll dels grans eixos ferroviaris de la Generalitat Valenciana amb trànsit superior a 30.000 trens a l'any.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7160

Data del DOGV
:   26-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11049


Data del document
:   12-11-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 12 de novembre de 2013, de la Direcció General de Transports i Logística, per la qual s'aproven definitivament els expedients d'informació pública i els mapes estratègics de soroll dels grans eixos ferroviaris de la Generalitat Valenciana amb trànsit superior a 30.000 trens a l'any. [2013/11303]  
En aplicació del que s'ha assenyala per la Directiva 2002/49/CE, sobre avaluació i gestió del soroll ambiental, i de conformitat amb el que disposa la Llei 37/2003, de 17 de novembre, del Soroll, les administracions competents elaboraran i aprovaran mapes estratègics de soroll corresponents a cada un dels grans eixos ferroviaris.  
En concret, d'acord amb el que preveuen els articles 4.5.b i 5.4 del Decret 104/2006, de 14 de juliol, del Consell, de Planificació i Gestió en Matèria de Contaminació Acústica, així com en la disposició final primera del Decret 43/2008, d'11 d'abril, que modifica l'anterior, correspon l'elaboració, revisió i aprovació dels mapes de soroll de les infraestructures ferroviàries, així com la seua informació al públic, a l'òrgan autonòmic amb competències en matèria d'ordenació d'infraestructures.  
  
Per Resolució de 23 de setembre de 2013 (DOCV 7125, 04.10.2013), de la Direcció General de Transports i Logística, s'ha sotmés a informació pública pel període d'un mes, els mapes estratègics de soroll dels grans eixos ferroviaris de titularitat de la Generalitat amb trànsit superior a 30.000 trens a l'any, corresponents a la segona fase d'aplicació de la Directiva 2002/49/CE. Expedient: PL-04-12. La dita resolució es va publicar en el Diari Oficial de la Comunitat Valenciana el 4 d'octubre de 2013.   
Després del procés d'informació pública no s'ha rebut cap alegació, dins del termini, en els mapes estratègics de soroll dels grans eixos ferroviaris analitzats.  
En virtut del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, i de conformitat amb el que disposa la Resolució de 27 de febrer de 2012, de la consellera d'Infraestructures, Territori i Medi Ambient, sobre delegació de competències en distints òrgans de la Conselleria, resolc:  
  
Primer  
Donar per conclòs el tràmit d'informació pública previst en la Llei 37/2003, de 17 de novembre, relatiu als mapes estratègics de soroll dels grans eixos ferroviaris de la Generalitat Valenciana amb trànsit superior a 30.000 trens a l'any.  
  
Segon  
Aprovar els mapes estratègics de soroll dels grans eixos ferroviaris de la Generalitat Valenciana amb trànsit superior a 30.000 trens a l'any.  
  
  
Tercer  
Comunicar esta resolució a la Direcció General de Qualitat Ambiental, a fi que la trasllade al ministeri corresponent.  
  
  
Quart  
Publicar esta resolució, d'acord amb el que disposa l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures, Territori i Medi Ambient, en el termini d'un mes, comptat a partir de l'endemà de la seua notificació, d'acord amb el que establix l'article 107.1 en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, sense perjuí que s'utilitze qualsevol altra via que es considere oportuna.  
  
Cosa que es fa pública perquè se'n prenga coneixement en compliment del que disposa l'article 22 de la Llei 37/2003, de 17 de novembre, del Soroll.  
  
València, 12 de novembre de 2013.- El director general de Transports i Logística: Carlos Eleno Carretero.